text: Theo Hiddema
  Theo Upt Hiddema (Meddert-Holwert, 1 april 1944) is in Nederlânske abbekaat. Hiddema hat rjochten studearre, mei in spesjalisaasje yn it strafrjocht. Nei in staazje by Max Moszkowicz begûn er yn 1981 syn eigen praktyk.
  Hiddema krige nasjonale bekendheid troch inkelde bekende strafsaken. Doe't Haitske van de Linde ferfolge waard, omdat se Michiel Smit "de grutste neonazy fan Nederlân" neamd hie, ferdigene hy har mei súkses.
  Hy is in bekend figuer yn de media, net allinnich fanwegen syn wurk, mar ek troch syn ûngewosken mieningen. Dy bringe him bytiden yn de problemen: yn 1998 waard hy beskrobbe doe't er in sjoernaliste beledige hie.
  Hiddema kaam iepentlik út foar syn sympaty foar de PVV. Yn 2016 sleat er him lykwols oan by in oare partij; it Foarum foar Demokrasy. Op 28 desimber fan dat jier stelde Hiddema him beskikber as kandidaat by de Twadde Keamerferkiezingen 2017. Hy kaam op it twadde plak fan de kandidatelist te stean, direkt ûnder listlûker Thierry Baudet. Mei't it FfD twa sitten yn 'e Twadde Keamer wist te bemachtigjen, waard Hiddema yn maart 2017 folksfertsjintwurdiger.
  Yn 2014 publisearre sjoernalist Stan de Jong in autorisearre biografy oer Hiddema.